  Туспуктэм: Григорий Фомин Майя Бывальцева Удмуртиын та арнялэн кыкетӥ ӝыныяз кезьыт кариськоз, температура уйин но нуназе 0 градуслэсь улӥе лэзькоз. Со сярысь улсовыл Гидрометцентрлэн пресс-службаез ивортӥз. 14-тӥ шуркынмонэ потон уе куазь зоро но тӧло луоз, нуназе интыосын зороз, тӧл лапкомоз. Уйин но нуназе омырын +1…+6 градус возиськоз. Вирнуналэ, 15-тӥ шуркынмонэ, куд-ог ёросъёсын кот лмыен суро зороз, омырын уйин но нуназе 0…+3 градус возиськоз. Покчиарняе, 16-тӥ шуркынмонэ, интыосын ӧжыт лымыялоз, кот лымы усёз. Уй-нунал ӵоже омырын 0 градус котырын луоз. Сюресъёс вылын йӧвалег кылдыны быгатоз. Удмуртарняысен кезьытскоз. Уйин но ӵукна термометръёс -1…-4 градус возьматозы, ӝытлы температура -4…-6 градусозь лэзькоз. Элькунлэн бадым люкетаз ӧжыт лымыялоз. Сюресъёс вылын йӧвалег луоз. Ужан арня ӵоже куд-ог ёросъёсын уйин но ӵукна бус вӧлскоз Нырысь-валысь чакланъёсъя, шутэтскон нуналъёсы температура эшшо лэзькоз. Тегъёс: куазь Гидрометцентр Удмуртия  